** Fakultná nemocnica s poliklinikou Nové Zámky**

Slovenská ulica 11 A, 940 34 Nové Zámky

Tel: +421 (0) 35 691 2111 E-mail: email@nspnz.sk Web: www.nspnz.sk

**Výzva na predloženie ponuky**

***Prieskum trhu na určenie predpokladanej hodnoty zákazky /výber dodávateľa***

***v zmysle § 117 zákona č. 343/2015 Z. z. o verejnom obstarávaní***

na predmet zákazky: „**Ultrazvukový prístroj pre vyšetrenie novorodencov“**

**1.   Identifikácia verejného obstarávateľa**:

Názov: Fakultná nemocnica s poliklinikou Nové Zámky

sídlo: Slovenská ulica 11 A, 940 34 Nové Zámky

Zastúpená: MUDr. Karol Hajnovič – riaditeľ FNsP Nové Zámky

IČO: 173 361 12

DIČ: 2021068324

IČ DPH: SK202068324

Bankové spojenie: Štátna pokladnica, Radlinského 32, 810 05 Bratislava

Číslo účtu: 7000540295/8180

IBAN: SK 88 8180 0000 0070 0054 0295

BIC/SWIFT: SPSRSKBAXXX

Názov účtu príjemcu: BÚ neúročený FNsP NZ

Kontaktná osoba určená pre styk s uchádzačmi:

**Kontaktná osoba určená pre styk s uchádzačmi:**

Oddelenie verejného obstarávania:

Darina Kováčová - samostatný odborný referent verejného obstarávania

Email:obstaravanie@nspnz.sk

Tel. 035 / 691 2219

Neonatologická klinika (3. poschodie):

PhDr. Gabriela Magyarová, PhD. - Vedúca sestra,

tel. 035 / 691 2227, gabriela.magyarova@nspnz.sk

1. **Predmet zákazky / názov : „Ultrazvukový prístroj pre vyšetrenie novorodencov“**

Hlavné kódy CPV: 33124120-2 - Diagnostické ultrazvukové prístroje

1. **Stručný opis predmetu prieskumu trhu:**

Predmetom zákazky je dodávka ultrazvukového prístroja pre potreby neonatologickej kliniky pre vyšetrenie novorodencov v zmysle požiadaviek Zadávateľa. Podrobné vymedzenie predmetu zákazky je uvedené v Prílohe č. 1 v Návrhu uchádzača na plnenie kritéria.

1. **Predpokladaná hodnota zákazky:**

Predpokladaná hodnota zákazky bude určená na základe tohto prieskumu trhu a bude určená v EUR bez DPH. Tento prieskum trhu *môže byť zároveň aj podkladom na vybratie dodávateľa, ak bude PHZ nižšia ako 70 000 EUR bez DPH.*

1. **Miesto dodania predmetu zákazky :**

**Fakultná nemocnica s poliklinikou Nové Zámky, Slovenská ulica 11 A, 940 34 Nové Zámky, neonatologická klinika**

1. **Rozdelenie predmetu zákazky na časti : Predmet zákazky nie je rozdelený na časti.**
2. **Hlavné podmienky financovania a platobné podmienky**

Predmet zákazky bude financovaný z kapitálových výdavkov MZ SR. Verejný obstarávateľ má schválené kapitálové výdavky z rozpočtu kapitoly MZ SR. Verejný obstarávateľ bude mať pridelené kapitálové výdavky po ukončení a odsúhlasení verejného obstarávania MZ SR.

Predávajúcemu vznikne nárok na zaplatenie ceny za predmet zákazky nasledovne :

Cenu za predmet zákazky uhradí kupujúci na základe faktúry - daňového dokladu, vystaveného po dodaní, prevzatí, inštalácii a **sfunkčnení** predmetu zákazky a po **zaškolení obsluhy** a na základe faktúry po dodaní a to potvrdeným dodacím listom a preberacím protokolom na účet predávajúceho.

**Verejný obstarávateľ neposkytuje preddavok, ani zálohovú platbu**. Predmet zákazky sa bude financovať formou bezhotovostného platobného styku na základe faktúry predloženej dodávateľom až po dodaní predmetu zákazky s lehotou splatnosti 60 dní odo dňa doručenia faktúry s náležitosťami podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“), ak sa zmluvné strany nedohodnú inak.

**Predávajúci je povinný vystaviť faktúru do 15 dní od riadneho dodania, najneskôr však do piateho pracovného dňa v mesiaci nasledujúceho po dni dodania tovaru**. Ak faktúra nebude po stránke vecnej alebo formálnej správne vyhotovená, verejný obstarávateľ ju vráti predávajúcemu na opravu, zmenu alebo doplnenie a nová lehota splatnosti začne plynúť dňom doručenia prepracovanej faktúry verejnému obstarávateľovi.

1. **Typ zmluvy :**

S úspešným uchádzačom bude uzatvorená **Kúpna zmluva(ďalej len „zmluva“) v zmysle § 409 a nasl. zákona č. 513/1991 Zb. Obchodný zákonník v znení neskorších predpisov.**

*Zmluvné strany sa v súlade s ust. § 524 a nasl. Zákona č.40/1964 Zb. Občianskeho zákonníka v znení neskorších predpisov dohodli, že bez predchádzajúceho písomného súhlasu kupujúceho nepostúpi predávajúci svoje pohľadávky, ktoré vznikli z predmetného zmluvného vzťahu, tretej osobe. Právny úkon, ktorým budú postúpené pohľadávky veriteľa v rozpore s dohodou dlžníka podľa predchádzajúcej vety, bude podľa § 39 Občianskeho zákonníka, neplatný.*

*Akceptácia ručiteľského vyhlásenia podľa § 303 a nasl. Zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“) zo strany dodávateľa je bez predchádzajúceho súhlasu kupujúceho zakázaná. Právny úkon, ktorým dodávateľ akceptuje ručiteľské vyhlásenie tretej osoby, na základe ktorého sa tretia osoba stane veriteľom kupujúceho a v rozpore s dohodou kupujúceho a predávajúceho podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné.*

1. **Podmienky účasti :**
2. Ponuku **môže predložiť fyzická osoba, právnická osoba alebo skupina takýchto osôb, ktorá na trhu dodáva tovar, ktorý je predmetom tejto zákazky,**
3. **uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predložila ponuku,**
4. **uchádzač nemôže mať uložený zákaz účasti** vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

**Obsah ponuky :**

V ponuke predložte nasledovné doklady a dokumenty:

1. Uchádzačom podpísaná a opečiatkovaná cenová ponuka (príloha č. 2) – Tabuľka Návrh
na plnenie -  **Celková cena v eurách bez DPH, DPH a s DPH**, ktorou sa rozumie celková cena za plnenie predmetu zákazky. V navrhnutej cene požadujeme zahrnúť všetky náklady.
2. Doklad v zmysle § 32 ods. 1 písm. e) - **doklad, ktorým uchádzač preukáže oprávnenie dodávať tovar** (verejný obstarávateľ ***nevyžaduje*** predložiť kópiu oprávnenia poskytovať predmet plnenia rovnaký alebo podobný ako je predmet zákazky. Túto skutočnosť si verejný obstarávateľ overí vo zverejnených profesijných registroch.
3. Doklad v zmysle § 32 ods. 1 písm. f) - Podpísanie **čestného vyhlásenia**, že uchádzač má oprávnenie poskytovať predmet obstarávania, a nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. (príloha č.3)
4. Dokumenty podľa 34 ods. 1 písm. d) v súvislosti s § 35 ZVO: opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenia kvality

**Prospekt ponúkaného tovaru** – uchádzač predloží prospekt ponúkaného tovaru, aby tak verejný obstarávateľ mohol posúdiť parametre ponúkaného prístroja.

*Doklad podľa § 32 ods. 1 písm. f) ZVO je možné nahradiť odkazom/linkom do Zoznamu hospodárskych subjektov vedenom Úradom pre verejné obstarávanie. V prípade ak uchádzač nie je zapísaný v Zozname hosp. subjektov tak je potrebné vyplniť* ***prílohu č. 3 Čestné vyhlásenie.***

**Vyhotovenie ponuky : Uchádzač predkladá doklady vo forme scanu.**

**9.   Cena a   spôsob určenia ceny**

Ak je dodávateľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento dodávateľ nebude pri plnení zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH. Obstarávateľ nie je zdaniteľnou osobou a v tomto prípade je/bude registrovaný pre DPH podľa § 7 zákona č. 222/2004 Z.z. a bude povinný odviesť DPH v SR podľa zákona č. 222/2004 Z.z.

**10.Lehota na predkladanie ponúk : 6.10.2021 do 10.00 h.** – ponuka sa predkladá elektronicky
na e-mailovú adresu obstaravanie@nspnz.sk.

**11. Lehota viazanosti ponúk : 3 mesiace od predloženia cenovej ponuky**

**12. Kritéria na vyhodnotenie ponúk s pravidlami ich uplatnenia a spôsob hodnotenia ponúk:**

**Najnižšia celková cena v EUR bez DPH** za celý predmet zákazky. **Cena je vrátane min. 2 ročnej záruky a vrátane dopravy a zaškolenia.**

 Poradie ponúk sa stanoví od najnižšej ceny po najvyššiu cenu.

*Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení: navrhovaná zmluvná cena celkom bez DPH, DPH, cena celkom s DPH v EUR.*

*Ak cenovú ponuku predloží uchádzač, ktorý nie je platcom DPH, na túto skutočnosť vo svojej cenovej ponuke upozorní a predloží cenovú ponuku, ktorá je konečná, nemenná. Pri vyhodnocovaní uchádzača sa bude vyhodnocovať ponuka celková v EUR. Uchádzač do cenovej ponuky uvedie cenu v EUR bez DPH a Cenu v EUR s DPH rovnakú a samotnú DPH nevyjadruje*.

**13. Lehota dodania :** vyplní uchádzač vo svojom návrhu na plnenie kritéria v prílohe č. 1

**14. Ďalšie informácie verejného obstarávateľa:**

Všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.

Verený obstarávateľ môže zrušiť použitý postup zadávania zákazky z nasledovných dôvodov:

* nebude predložená žiadna ponuka,
* predložená ponuka nebude zodpovedať určeným požiadavkám,
* ak sa zmenili okolnosti, za ktorých sa vyhlásilo toto verejné obstarávanie
* ak navrhovaná cena bude vyššia ako predpokladaná hodnota zákazky

Verejný obstarávateľ si vyhradzuje právo neuzavrieť zmluvu / neodoslať objednávku v prípade, ak proces verejného obstarávania nebude akceptovaný zo strany poskytovateľa finančných prostriedkov MZ SR alebo v prípade, ak verejnému obstarávateľovi nebudú pridelené finančné prostriedky na realizáciu zákazky zo strany poskytovateľa finančných prostriedkov MZ SR.

Verejný obstarávateľ nesmie uzavrieť zmluvu s uchádzačom, ktorý má povinnosť zapísať sa
do registra partnerov verejného sektora a nie je zapísaný v registri partnerov verejného sektora alebo ktorého subdodávateľ alebo subdodávatelia, ktorí majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.

V Nových Zámkoch, dňa 24.9.2021

Darina Kováčová – ref.verejného obstarávania .................................

Schválil:

 ...................................................

 MUDr. Karol Hajnovič

 riaditeľ FNsP Nové Zámky

Prílohy :

príloha č. 1 - návrh uchádzača na plnenie kritéria

príloha č. 2 - čestné vyhlásenie

**Príloha č. 1**

**Návrh na plnenie kritéria**

(vyplní a potvrdí uchádzač, ktorý predkladá ponuku)

**Ultrazvukový prístroj pre vyšetrenie novorodencov / počet 1 ks s príslušenstvom**

Obchodné meno spoločnosti:

Adresa sídla spoločnosti:

Konateľ spoločnosti:

IČO:

DIČ:

IČ DPH:

Zastúpený:

Tel:

E-mail:

|  |  |  |
| --- | --- | --- |
| **Parameter** | **Požadovaná hodnota technického parametra**  | **ÁNO / NIE alebo - konkrétne ponúkané parametre (tam kde je uvedený číselný parameter)**  |
| **Medicínsko-technická charakteristika** |  |  |
| Monitor | uhlopriečka min. 21,5" |   |
| Otočný monitor s rozlíšením | rozlíšenie monitora min. 1920 x 1080 |   |
| Frekvenčný rozsah prístroja | min. 1,0 až 20 MHz |   |
| Dynamický rozsah prístroja | min. 320 dB |   |
| Maximálna zobrazovacia hĺbka | min. 400 mm |   |
| Veľkosť vzorky merania rýchlosti toku  | min. 0,5 až 20 mm |   |
| Ovládanie pomocou trackballu  | áno |   |
| Stranovo nastaviteľný ovládací panel min. 160 stupňov | áno |  |
| Výškovo nastaviteľný ovládací panel min. 20 cm  | áno |   |
| **Sondy** |   |   |
| Mikrokonvexná sonda pre vyšetrenie mozgu a orgánov dutiny brušnej u novorodenca | s frekvenčným rozsahom min. 5-8 MHz |   |
| Kardiologická sonda určená pre novorodencov a dojčatá | s frekvenčným rozsahom min. 3-8 MHz |   |
| Lineárna sonda pre vyšetrenie pľúc a malých častí | s frekvenčným rozsahom min. 5-12 MHz |   |
| Počet portov pre zapojenie sond  | minimálne 4 |   |
| **Technické požiadavky na zariadenie** |   |   |
| Technológia na potlačenie šumu  | áno |   |
| B-mód s možnosťou automatickej optimalizácie 2D obrazu  | áno |   |
| Automatická elektronická fokusácia v celom skenovanom rozsahu - zobrazenie bez nutnosti nastavovať fokusačný bod | áno |   |
| Automatická korekcia rýchlosti šírenia USG vlnenia v závislosti od echogenity skenovaného tkaniva | áno |   |
| Anatomický M-mód s rekonštrukciou po zmrazení | áno |   |
| Energetický doppler | áno |   |
| Farebné mapovanie prietokov | áno |   |
| Kontinuálny CW doppler | áno |   |
| Harmonické zobrazenie | áno |   |
| Spektrálny PW doppler s možnosťou automatickej optimalizácie PW krivky, base line, korekčného uhla | áno |   |
| Automatické trasovanie dopplerovskej krivky v reálnom čase s výpočtom PI a RI indexov | áno |   |
| Zoom na živom i na zmrazenom obraze a HD zoom | áno |   |
| Zobrazovací mód Dual Live  | áno |  |
| Záznam dopplerovského signálu v reálnom čase pre možnosť vyšetrenia aortálnych vrodených chýb | áno |  |
| Možnosť rozšírenia prístroja o kompresnú elastografiu | áno |  |
| Ovládanie prístroja pomocou konzoly a farebného dotykového displeja o veľkosti minimálne 11"  | áno |   |
| Zosilňovanie slabnúceho signálu v čase (TGC) | áno |   |
| Prístroj musí umožňovať jednoduché ovládanie všetkých funkcií pomocou podsvietených aktívnych tlačidiel ako aj dotykového displeja | áno |   |
| Trapezoidný mód ako štandard pri lineárnych sondách | áno |   |
| **SW požiadavky, možnosti merania a výstupov** |   |   |
| USG: obličky, mozog, cievy, srdce, dutina brušná | áno |   |
| Vysoko kvalitné 2D zobrazenie (max. možná vzorkovacia frekvencia minimálne od 1700 Hz) | áno |  |
| Automatická jednotlačidlová optimalizácia 2D obrazu ako aj Dopplera | áno |  |
| Veľkosť vzorky merania rýchlosti toku min. 1 až 20 mm | áno |  |
| Real time kontinuálne automatizované optimálne nastavenie zisku (Gain) a TGC v 2D režime | áno |  |
| Komunikácia s nemocničným PACS prostredníctvom zasielania dát vo formáte 3,0 DICOM | áno |   |
| Databáza uložených súborov s vyhľadávaním podľa referenčných dát | áno |   |
| Ukladanie obrazov a slučiek vo formáte surových dát s možnosťou dodatočnej úpravy obrazových parametrov | áno |   |
| Záznamy umožňujú dodatočnú zmenu zoomu, korekčného uhla, dynamického rozsahu, kvantitatívnu analýzu pre dopplerovské merania | áno |   |
| Export obrázkov a slučiek vo formáte \*.jpg alebo \*.jpeg alebo \*.bmp a \*.avi | áno |   |
| Programovateľné kalkulácie | áno |   |
| Užívateľsky jednoducho vytvárateľné a modifikovateľné prednastavenia | áno |   |
| Možnosť individuálnych prednastavení pre každý typ sondy | áno |   |
| Možnosť kompenzácie rýchlosti šírenia sa USG vlny v rôznych typoch tkaniva | áno |   |
| Možnosť individuálnych prednastavení pre každý typ sondy | áno |   |
| **Minimálne požadované doplnky, súčasti pri dodaní:** |   |   |
| Interný HDD s kapacitou  | min. 500 GB |   |
| USB porty  | min. 4 |   |
| Termotlačiareň  | integrovaná ako súčasť zariadenia, 1 ks |   |
| Papier do termotlačiarne pre možnosť okamžitého uvedenia prístroja do prevádzky | áno |   |
| Ohrievač gélu | áno |  |
| HDMI alebo VGA alebo DVI výstup | áno |   |
| Kolieska  | minimálne 4 kolieska, z toho minimlne 2 kolieska s brzdou |   |
| Prístroj musí umožňovať pripojenie matrixovej monokryštalickej TEE sondy  | áno |   |
| Export obrázkov a slučiek na minimálne jedno z uvedených: USB, DVD (min.4 USB porty, DVD napalovačka) | áno |  |
| Dĺžka elektrického prívodného kábla 5 m  | áno |  |
| Batériový modul alebo UPS s prevádzkou USG prístroja na batériu resp. záložný zdroj  | min. 40 minút |  |
| Váha prístroja maximálne 85 kg pre ľahký transport a pre dobrú ergonómiu na pracovisku | áno |   |
| Manuál v papierovej podobe slovenskom jazyku  | min. 1 ks |   |
| Manuál v pdf tvare v slovenskom jazyku  | áno |   |
| **Ďalšie požiadavky :**  |   |   |
| Dodávateľ predloží CE a ŠUKL kód | áno |   |
| Súčasťou dodávky musí byť i demonštrácia všetkých deklarovaných parametrov a vlastností pri odovzdávaní prístroja do prevádzky. | áno |   |
| Záruka |  2 roky  |   |
| Zaškolenie personálu minimálne v 2 vopred dohodnutých termínoch, dodávateľ vystaví doklad o zaškolení. | áno |   |
| Dodávateľ musí garantovať dostupnosť nahraných dielov a príslušenstvo na všetky časti, komponenty, tiež vrátane spotrebného materiálu v zostave min. 10 rokov od uvedenia prístroja do prevádzky. | áno |   |
| Dodávka prístroja musí byť komplexná a plne funkčná, bez potreby dokupovať ďalšie časti pre zabezpečenie okamžitej prevádzky | áno |   |
| Dodávané zariadenie musí spĺňať legislatívne požiadavky pre umiestnenie na trh v Slovenskej republike. | áno |   |
| Prístroj vrátane všektých častí dodávky, musí byť dodaný nový, nepoužívaný (nesmie sa jednať o prístroj využívaný v predchádzajúcom období na demonštráciu a pod). | áno |   |
| Požadujeme nástup servisného technika najneskôr do 24 hodín od nahlásenia poruchy v rámci záručnej opravy. | áno |   |

|  |  |  |  |  |  |
| --- | --- | --- | --- | --- | --- |
| **P.č.** | **Názov položky** | **Počet ks**  | **M.J.**  | **Cena celkom cena v EUR bez DPH**  | **Cena celkom v EUR s DPH**  |
| 1. | ................................*Doplniť názov zariadenia*  | 1 | ks |   |   |

Uvedená cena je vrátane dodávky s príslušenstvom, uvedenia do prevádzky a zaškolenia.

Lehota dodania : .............. pracovných dní

V......................................dňa.............................

 ...............................................................................

 *meno a podpis osoby oprávnenej konať v mene dodávateľa*

**Príloha č. 3**

**Čestné vyhlásenie**

Dolupodpísaný *.................................................................................................... (meno osoby oprávnenej konať v mene dodávateľa, funkcia, názov firmy)*

**čestne vyhlasujem,**

že v zákazke **„Ultrazvukový prístroj pre vyšetrenie novorodencov“**

vyhlásenej verejným obstarávateľom FNsP Nové Zámky spĺňam nasledovné podmienky:

1. mám oprávnenie dodávať tovar, ktorý je predmetom Výzvy na zákazku na dodanie tovaru : **„Ultrazvukový prístroj pre vyšetrenie novorodencov“**

1. nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ...................................... dňa .........................

 ........................................................

 *meno a podpis osoby oprávnenej konať v mene dodávateľa*